Θωμαΐς Ανδρούτσου

Η Θωμαΐς Ανδρούτσου (Θεσσαλονίκη, 27 Απριλίου 1974) είναι Ελληνίδα ηθοποιός της τηλεόρασης, του κινηματογράφου και του θεάτρου. 

 Βιογραφία 
Η Ανδρούτσου γεννήθηκε στις 27 Απριλίου του 1974 στη Θεσσαλονίκη όπου και μεγάλωσε. Τελειώνοντας το σχολείο σπούδασε υποκριτική στη Δραματική Σχολή Βεάκη.

 Καριέρα 
 Τηλεόραση 
Έκανε το τηλεοπτικό της ντεμπούτο τη σεζόν 2002-2003 στον δεύτερο κύκλο της οικογενειακής σειράς Άκρως Οικογενειακόν με πρωταγωνιστές τους Γιάννη Μπέζο και Ναταλία Τσαλίκη. Τη σεζόν 2004-2005 πρωταγωνίστησε μαζί με τον Σπύρο Παπαδόπουλο και την Κατερίνα Παπουτσάκη στην κωμική σειρά "Η απλή μέθοδος των τριών".

Τη σεζόν 2006-2007 είχε ένα από τους πρωταγωνιστικούς ρόλους στη σειρά του Δημήτρη Αρβανίτη "Τύχη Βουνό" ενώ την επόμενη σεζόν έπαιξε στη σειρά Super Μπαμπάς. Το 2009 συμμετείχε στις σειρές "Έχω ένα μυστικό..." και Εργαζόμενη Γυναίκα. Από το 2009 μέχρι το 2010 ερμήνευσε το ρόλο της Πελαγίας Καρρά στην κωμική σειρά του Αλέξανδρου Ρήγα Η Οικογένεια Βλάπτει παίζοντας μαζί με τους Χρύσα Ρώπα, Σάκη Μπουλά, Αγγελική Λάμπρη, Πυγμαλίωνα Δαδακαρίδη κ.ά.. 

Το 2015 έκανε μία guest εμφάνιση στο δεύτερο κύκλο της σειράς Μην αρχίζεις τη μουρμούρα ενώ τη σεζόν 2015-2016 πρωταγωνίστησε στην οικογενειακή κωμική σειρά Τρελή Οικογένεια. Το 2017 έκανε μία σύντομη εμφάνιση στη σειρά Το σόι σου ενώ τη σεζόν 2017-2018 πρωταγωνίστησε μαζί με τις Πηνελόπη Αναστασοπούλου, Νίκη Γρανά και Κατερίνα Μισιχρόνη στη σειρά "4χχχ4". 

 Κινηματογράφος 
Έκανε το κινηματογραφικό της ντεμπούτο το 1999 στην ταινία "Αυτή η νύχτα μένει". Ακολούθησαν οι ταινίες Μια φορά και ένα... μωρό (2011), Στα Καλά Καθούμενα (2014) και Μαζί τα φάγαμε (2018). 

 Προσωπική Ζωή 
Αδερφή της είναι η επίσης ηθοποιός Μαρία Ανδρούτσου ενώ έχουν κι έναν ακόμη αδερφό τον Γιώργο Ανδρούτσο.

 Φιλμογραφία 
 Τηλεόραση 
+ Έτος  Τίτλος Προγράμματος  Κανάλι  Ρόλος  Σημειώσεις 2002-2003Άκρως Οικογενειακόν ANT1Λουκία Πρωταγωνιστικός Ρόλος 2004-2005Η απλή μέθοδος των τριώνMEGAΤζένη Πρωταγωνιστικός Ρόλος2006Γάμος με τα όλα του ANT1Θεανώ Επεισόδιο: "Ομφάλιος λώρος"2006-2007 Τύχη βουνόANT1Μέλα Τσακιρίδου Πρωταγωνιστικός Ρόλος2007-2008Super μπαμπάςANT1Μαίρη Πρωταγωνιστικός Ρόλος2009Εργαζόμενη ΓυναίκαANT1Δέσποινα Επεισόδιο: "Η περιπτερού"Έχω ένα μυστικόALPHAΜυρτώ 5 επεισόδια 2009-2010Η Οικογένεια ΒλάπτειMEGAΠελαγία ΚαρράΠρωταγωνιστικός Ρόλος2015Μην αρχίζεις τη μουρμούραALPHAΛίτσα1 επεισόδιο2015-2016Τρελή ΟικογένειαSTARΜαργαρίτα Αλατζά Πρωταγωνιστικός Ρόλος2017Το σόι σουALPHAΣαντάλ Επεισόδιο: "Πήγα σε Μάγισσες"2017-2018 4χχχ4ANT1Βούλα Πρωταγωνιστικός Ρόλος2019-2020Σπίτι ΕίναιALPHAΕλένηΠρωταγωνιστικός Ρόλος2021'Εξι νύχτες στην ΑκρόποληΕΡΤ2Βασικό καστ

 Κινηματογράφος 
+ΈτοςΤίτλος Κινηματογραφικής ΤαινίαςΡόλος1999Αυτή η νύχτα μένει 2011Μια φορά και ένα... μωρόγυναίκα στο βαγόνι 2014Στα καλά καθούμενα Ασπασία 2018Μαζί τα φάγαμε Κορίνα Πανούτσου 

Παραπομπές

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου